stanford-oval/wikipedia huggingface dataset:
Gutenbergin Raamattu
Gutenbergin Raamattujen tunnetut sijainnit

Vuonna 2003 Raamatusta tunnettiin yksitoista kokonaista pergamenttikappaletta, yksi pergamentille painettu Uusi testamentti sekä 48 suhteellisen täydellistä paperikopiota. Eniten kopioita on Saksassa, kaksitoista kappaletta. Lontoossa on kolme kopiota sekä niin sanottu Bagfordin fragmentti. Neljässä kaupungissa on kaksi kopiota: Leipzigissa, Moskovassa, New Yorkissa ja Pariisissa.
Belgia (3 kpl)
Bibliothèque Universitaire, Mons
Espanja (2 kpl)
Biblioteca Universitaria y Provincial, Sevilla
Biblioteca Pública Provincial, Burgos
Italia/Vatikaani (1 kpl)
Vatikaanin kirjasto
Itävalta (3 kpl)
Österreichische Nationalbibliothek, Wien
Japani (1 kpl)
Keio-yliopiston kirjasto, Tokio
Puola (1 kpl)
Biblioteka Seminarium Duchownego, Pelpin
Portugali (1 kpl)
Biblioteca Nacional, Lissabon
Ranska (3 kpl)
Bibliothèque Nationale, Pariisi
Bibliothèque Mazarine, Pariisi
Bibliothèque Municipale, Saint-Omer
Saksa (12 kpl)
Gutenberg Museum, Mainz
Landesbibliothek, Fulda
Universitätsbibliothek, Leipzig
Deutsches Buch- und Schriftmuseum der Deutschen Bücherei, Leipzig
Universitatsbibliothek, Göttingen
Berliinin valtionkirjasto, Berliini
Bayerische Staatsbibliothek, München
Stadt- und Universitätsbibliothek, Frankfurt-am-Main
Hofbibliothek, Aschaffenburg
Württembergische Landesbibliothek, Stuttgart
Stadtbibliothek, Trier
Landesbibliothek, Kassel
Sveitsi (1 kpl)
Bibliotheca Bodmeriana, Cologny
Yhdistynyt kuningaskunta (8 kpl)
British Library, Lontoo
Lambeth Palace Library, Lontoo
Bodleian Library, Oxford
Cambridge University Library, Cambridge
Eton College Library, Eton
John Rylands Library, Manchester
National Library of Scotland, Edinburgh
Yhdysvallat (9 kpl)
Kongressin kirjasto, Washington, DC
New York Public Library, New York
Pierpont Morgan Library, New York
Widener Library, Harvardin yliopisto, Massachusetts
Beinecke Rare Book and Manuscript Library, Yalen yliopisto, Connecticut
The Scheide Library, Princetonin yliopisto, New Jersey
Indiana University Library, Indiana University Bloomington, Bloomington, Indiana
Harry Ransom Humanities Research Center, Texasin yliopisto Austinissa, Texas
Henry E. Huntington Library, San Marino, Kalifornia
Venäjä (2 kpl)
Venäjän valtionkirjasto, Moskova
Lomonosovin yliopiston kirjasto, Moskova
Aiheesta muualla

Wikimedia Commonsissa on kuvia tai muita tiedostoja aiheesta .
Treasures in Full: Gutenberg Bible (Arkistoitu – Internet Archive) — Täydellinen digitoitu versio Gutenbergin Raamatusta (British Library)
Gutenbergin Raamattu kuvina (The University of Texas Ransom Center)
Online-versio
Ensimmäisen kappaleen ensimmäinen sivu: Hieronymuksen kirje Paulinukselle
Kansi
Hans Elzerman

Hans Elzerman
Johan Reindert "Hans" Elzerman (s. 17. lokakuuta 1954, Haag, Etelä-Hollanti) on alankomaalainen uimari, joka osallistui kesäolympialaisiin 1972. Hän osallistui  4x100 metrin (joukkueella Peter Prijdekker, Bert Bergsma, Roger van Hamburg, ja Elzerman, aika 3.41,36, 11. sija) ja 4x200 metrin (joukkueella Prijdekker, Bergsma, van Hamburg, ja Elzerman, aika 8.00,87, 19. sija) vapaauintiviesteihin.
Hans Edmund Wolters

Hans Edmund Wolters (11. helmikuuta 1915 Duisburg – 22. joulukuuta 1991) oli saksalainen lintutieteilijä.
Wolters vietti lapsuutensa Geilenkirchenissä. Toisen maailmansodan jälkeen hän toimi opettajana, kunnes vuonna 1960 sai viran Bonnin Alexander Koenigin eläintieteellisestä tutkimuslaitoksesta ja museosta, jossa hän toimi vapaaehtoisena lintutieteen osastolla. Vuonna 1966 Wolters nimitettiin lintuosaston kuraattoriksi ja myöhemmin ylikuraattoriksi. 1973 hänet nimitettiin lintutieteen osaston johtajaksi professori Günther Niethammerin kuoltua. Vuosina 1974–1979 Wolters toimitti Alexander Koenig Instituten julkaisuja Bonner zoologisce Beiträge ja Bonner zoologische Monographien. Jäätyään eläkkeelle 1980 Wolters jatkoi lintuosaston avustajana.
Woltersin ensisijainen tutkimusala oli lintujen luokittelu eli taksonomia. Hän tutki pääasiassa varpuslintuja ja etenkin loistopeippojen (Estrildidae), kutojien (Ploceidae) ja medestäjien (Nectariniidae) heimoja. Hänen pääteoksensa oli vuosina 1975–1982 kirjoitettu Die Vogelarten der Erde. 1983 hän julkaisi teoksen Die Vögel Europas im System der Vögel, jossa hän esitti joitakin korjauksia edelliseen teokseen.
Wolters valittiin Kansainvälisen lintutieteen komitean (International Ornithological Committee) nimistökomitean (Standing Committee on Ornithological Nomenclature) jäseneksi 1982, jossa hän toimi kuolemaansa saakka. 1971 Bonnin yliopisto myönsi Woltersille kunniatohtorin arvonimen. Hänet valittiin American Ornithologists' Unionin kunniajäseneksi 1991.
Wolters nimesi linnuista tainkutojan (Malimbus ballmanni) 1974.
Hangaskangas

| Hangaskangas |
| --- | --- |
 Kaupungin kartta, jossa Hangaskangas korostettuna.
Kaupunki:  Oulu
Suuralue:  Maikkulan suuralue
Kaupunginosa nro:  36
Väkiluku:  8  31.12.2023
Työpaikkoja:  0 kpl   (31.12.2011)
Osa-alueet:  Hangas
Hangaskangas on Oulun eteläisin kaupunginosa Pikkaralan kaupunginosan eteläpuolella Maikkulan suuralueella. Hangaskankaan kaupunginosa on asukasluvultaan Oulun toiseksi pienin. Kaupunginosa rajoittuu pohjoisessa Pikkaralan rautatieasemaan ja Oulu–Kontiomäki-rataan, idässä Muhoksen kunnanrajaan ja etelässä Kempeleen ja Tyrnävän kunnanrajoihin.
Hangaskangas on maastoltaan pääasiallisesti kuivaa mäntykangasta. Rakennuksia on vähän. Alueella on runsaasti soranottopaikkoja: hienoa hiekkaa on käytetty laajalti maanteiden ja rautatien kunnossapitoon sekä rakennuksiin. Hangaskankaalla sijaitsee harrasteilmailun käytössä oleva Ahmosuon lentokenttä.
Aiheesta muualla

Kuvia tai muita tiedostoja aiheesta Hangaskangas Wikimedia Commonsissa
Oulun kaupunginosat ja suuralueet
| 0 | 1 | 2 |
| --- | --- | --- |
| Suuralueet | Kaupunginosat |  |
| 1. Keskusta | I Pokkinen • II Vaara • III Vanhatulli • IV Hollihaka • V Leveri • Myllytulli • Intiö • Raksila |  |
| 2. Höyhtyä | Höyhtyä • Karjasilta • Lintula • Mäntylä • Nokela |  |
| 3. Oulunsuu | Kontinkangas • Oulunsuu • Peltola • Värttö |  |
| 4. Kaukovainio | Hiironen • Kaukovainio |  |
| 5. Nuottasaari | Limingantulli • Nuottasaari • Äimärautio |  |
| 6. Kaakkuri | Kaakkuri • Kiviniemi • Metsokangas • Perävainio |  |
| 7. Maikkula | Hangaskangas • Heikkilänkangas • Iinatti • Juurusoja • Knuutila • Maikkula • Madekoski • Pikkarala |  |
| 8. Tuira | Hietasaari • Koskikeskus • Pikisaari • Toppilansaari • Tuira • Vihreäsaari |  |
| 9. Puolivälinkangas | Isko • Puolivälinkangas • Pyykösjärvi • Takalaanila • Välivainio |  |
| 10. Koskela | Alppila • Koskela • Taskila • Toppila |  |
| 11. Pateniemi | Rajakylä • Pateniemi • Herukka |  |
| 12. Kaijonharju | Kaijonharju • Kuivasjärvi • Liikanen • Linnanmaa • Ritaharju |  |
| 13. Myllyoja | Haapalehto • Hintta • Kirkkokangas • Kynsilehto • Laanila • Myllyoja • Parkkisenkangas |  |
| 14. Sanginsuu | Lapinkangas • Sanginjoki • Sanginsuu • Ulkosanki |  |
| 15. Korvensuora | Heikinharju • Korvenkylä • Korvensuora • Rusko • Ruskonselkä • Saviharju • Talvikangas |  |
| 16. Ylikiiminki | Jolos • Nuoritta • Vepsä • Vesala • Vuotto • Ylikiiminki |  |
| 17. Hiukkavaara | Haukkasuo • Hiukkavaara • Kivikkokangas · Niiles • Puolukkakangas • Saarela • Vanha Hiukkavaara |  |
| 20. Haukipudas | Haukipudas • Jokikylä • Martinniemi |  |
| 21. Kello | Kalimenkylä • Kello |  |
| 30. Kiiminki | Alakylä • Hannus • Huttukylä • Kiiminki |  |
| 31. Jääli | Jäälinkylä • Välikylä |  |
| 40. Oulunsalo | Kylänpuoli • Oulunsalo • Salonpää |  |
| 50. Yli-Ii | Pahkala • Tannila • Yli-Ii |  |
Haapajärven kihlakunta

Haapajärven kihlakunta (ruots. Haapajärvi härad) on entinen Suomen kihlakunta, joka sijaitsi Oulun läänissä. Vuonna 1940 kihlakuntaan kuuluivat seuraavat kunnat:
Haapajärvi
Haapavesi
Kestilä
Kärsämäki
Nivala
Piippola
Pulkkila
Pyhäjärvi
Pyhäntä
Reisjärvi
Kihlakunnan maapinta-ala oli 7 077,57 km² (1.1.1938), ja sen väkiluku oli 56 254 henkeä (31.12.1939).
Haapajärven lentokenttä

Haapajärven lentokenttä (ICAO: EFHJ) on Haapajärven Haittaperällä sijainnut vuonna 2012 käytöstä poistettu entinen yksityinen lentokenttä. Kentän nurmipintainen kiitotie oli 830 metriä pitkä ja 18 metriä leveä, peltoalueella sijainnut lentokenttäalue on nykyisin palautettu viljelyskäyttöön.
Gärdetin metroasema

Gärdetin metroasema on yksi Tukholman metron punaisen linjan asemista Ropsteniin kulkevalla haaralla Ropstenin ja Karlaplanin metroasemien välissä. Se avattiin 2. syyskuuta 1967. Asema on tunnelissa, 31 metriä Furusundsgatanin ja 22 metriä Rindögatanin alapuolella. Asemalta on matkaa Slussenin metroasemalle 4,4 kilometriä. Vuonna 2015 asemaa käytti arkisin 12 700 matkustajaa päivässä. Lisäksi se palvelee Värtahamneniin tulevien laivojen matkustajia.
Aiheesta muualla

Kuvia tai muita tiedostoja aiheesta Gärdetin metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Ropstenin metroasema (päätepiste) |  |  Linja 13 |  | Karlaplanin metroasema ▷ Norsborgin metroasema |
muokkaa wikidataa
Haapajärven kihlakunta (1996)

Haapajärven kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakunta sijaitsi Oulun läänissä.
Kihlakuntaan kuuluivat:
Haapajärvi
Haapavesi
Kärsämäki
Nivala
Pyhäjärvi
Reisjärvi
Haihurrikaani 2: Toinen tuleminen

| Haihurrikaani 2: Toinen tuleminen> Sharknado 2: The Second One |
| --- | --- |

Ohjaaja:  Anthony C. Ferrante
Käsikirjoittaja:  Thunder Levin
Tuottaja:  David Michael Latt
Säveltäjä:  Christopher Cano Chris Ridenhour
Kuvaaja:  Ben Demaree
Leikkaaja:  Ana Florit Vashi Nedomansky
Pääosat:  Ian Ziering Tara Reid Vivica A. Fox Mark McGrath Kari Wuhrer
Valmistustiedot
Valmistusmaa:  Yhdysvallat
Tuotantoyhtiö:  The Asylum Syfy Films
Levittäjä:  Netflix ADS Service
Ensi-ilta:  30. heinäkuuta 2014
Kesto:  95 minuuttia
Alkuperäiskieli:  englanti
Budjetti:  1,5-2,0 miljoonaa $
Edeltäjä:  Haihurrikaani
Seuraaja:  Haihurrikaani 3: Ei helvetissä!
Aiheesta muualla
IMDb 
Elonet
AllMovie
Infobox OKNimi-testi OK: 
Haihurrikaani 2: Toinen tuleminen (engl. Sharknado 2: The Second One) on yhdysvaltalainen katastrofielokuva, joka sai ensi-iltansa televisiossa Syfy-kanavalla 30. heinäkuuta 2014. Elokuva on jatkoa vuonna 2013 julkaistulle Haihurrikaanille. Elokuva sai Suomen ensiesityksensä 9. marraskuuta 2014 Foxilla. Elokuva sai kolmannen osan vuonna 2015 ja neljännen 2016. Viides osa on tulossa kesällä 2017.
Haihurrikaani 2: Toinen tuleminen rikkoi ensiesityksessään Syfy-kanavan katsojaennätyksen kerätessään 3,9 miljoonaa katsojaa.
Juoni

Edellisestä osasta tuttu Fin Shepard ja hänen ex-vaimonsa April Wexler ovat matkustamalla New York Cityyn markkinoimaan Aprilin kirjoittamaa kirjaa How to Survive a Sharknado and Other Unnatural Disasters. Heidän ollessaan lentokoneessa keskellä myrskyä, yllättäen konetta päin alkaa lennellä haita. Lopulta koneen moottori hajoaa ja useita ihmisiä kuolee. April loukkaantuu pahasti, kun hai puraisee hänen toisen kätensä. Fin saa koneen laskeutumaan turvallisesti lentokentälle.
Samaan aikaan Finin sisko Ellen Brody on New York Cityssä kiertoajelulla perheensä kanssa. Heidän ollessaan Vapaudenpatsaalla Ellen tapaa ystävänsä Pollyn ja Chrissien, jotka kertovat hänelle Finnin lennosta. Kaupunkiin on iskemässä pyörremyrsky, joka lennätää haita mukanaan. Fin aikoo ystäviensä kanssa pelastaa kaupungin, Aprilin ollessa sairaalassa hoidettavana.
Rooleissa

| 0 | 1 | 2 |
| --- | --- | --- |
|  Ian Ziering  | … |  Finley "Fin" Shepard   |
|  Tara Reid  | … |  April Wexler   |
|  Vivica A. Fox  | … |  Skye   |
|  Kari Wuhrer  | … |  Ellen Brody   |
|  Mark McGrath  | … |  Martin Brody   |
|  Judah Friedlander  | … |  Brian   |
|  Judd Hirsch  | … |  Ben, taksinkuljettaja   |
|  Sandra Denton  | … |  Polly   |
|  Tiffany Shepis  | … |  Chrissy   |
Aiheesta muualla

Elokuva Rotten Tomatoesissa (englanniksi)
Elokuva TV.comissa (Arkistoitu – Internet Archive) (englanniksi)
Elokuva Leffatykissä (suomeksi)
Jieshou

Jieshoun sijainti Fuyangin kaupungissa.
Jieshou (kiin.: 界首市; pinyin: Jièshǒu Shì) on Kiinan piirikuntatason kaupunki Anhuin maakunnassa. Hallinnollisesti se kuuluu prefektuuritason kaupunki Fuyangiin.
Vuoden 2010 lopussa Jieshoun väkiluku oli 780 000.
Postinumero on 236500.
Jieshoun pinta-ala on 667 neliökilometriä.
Jigawa

| Jigawa |
| --- | --- |

 Sijainti
 Koordinaatit: 12°00′N, 9°45′E 
Valtio:  Nigeria
Hallinto:  
 – hallinnollinen keskus:  Dutse
 – suurin kaupunki:  Hadejia
Pinta-ala:  23 154 km²
Väkiluku (2006):  4,3 miljoonaa
Kansat:  hausat fulanit
Aikavyöhyke:  UTC+1
 
jigawastate.gov.ng
Jigawa on yksi Nigerian 36 osavaltiosta. Osavaltio sijaitsee maan pohjoisosassa, ja sen pinta-ala on 23 154 neliökilometriä. Vuonna 2006 Jigawassa oli 4 348 649 asukasta. Suuri osa väestöstä kuuluu hausoihin ja fulaneihin.
Jigawan pääkaupunki on Dutse, jossa asuu 36 165 asukasta.
Göran Hongell

Hans Göran Andreas Hongell (6. syyskuuta 1902 Helsinki – 27. heinäkuuta 1973 Helsinki) oli suomalainen lasitaiteilija.
Hongellin vanhemmat olivat rakennusmestarit Sanfrid Hongell ja Hilda Hongell (o.s. Sjöblom).  Hän opiskeli Taideteollisessa keskuskoulussa, josta valmistui koristemaalariksi vuonna 1922. Vuonna 1924 Hongel meni naimisiin Frid Runa Rosbergin kanssa. Parille syntyi samana vuonna esikoistytär Anna Brita Camilla ja vuosia myöhemmin pojat Hans-Göran (1928) ja Olof Andreas (1932).
Valmistumisensa jälkeen Hongell perusti aluksi kollegansa Gunnar Forsströmin kanssa yhteisen toimiston, jossa Hongell teki asiakkaille julisteita, mainoksia ja koristemaalauksia.
Vuonna 1932 Hongell palkattiin Karhulan lasitehtaan (myöh. A. Ahlström) osa-aikaiseksi taiteelliseksi neuvonantajaksi, ja hän sai tehtaalta vähitellen yhä runsaammin muotoilijan töitä. Sodan jälkeen hänestä tuli koko Ahlström-yhtymän taiteellinen johtaja. Hän oli yhtiön palveluksessa neljännesvuosisadan ajan, vuoteen 1957 saakka. Hän sai lasiteoksistaan hopeamitalin Pariisin maailmannäyttelystä vuonna 1937 ja kultamitalin Milanon X triennaalissa vuonna 1954 (vielä nykyisinkin tuotannossa oleva Aarne-lasisto).
Vakituisena muotoilijana Hongell toteutti paitsi omia suunnitelmiaan myös muiden taiteilijoiden töitä saattamalla ne tuotantokelpoisiksi. Hän oli viimeistelemässä esimerkiksi Aino Aallon Bölgeblick-laseja tuotantoon sopiviksi ja hän piirsi niiden rinnalle karahvin. Hongellilla oli merkittävä osa myös Gunnel Nymanin ja Alvar Aallon suunnitteleman taidelasin valmistuksessa. Käyttölasin lisäksi Hongell erikoistui lahja- ja koriste-esineiksi suunniteltuun taidelasiin, jotka olivatkin pitkään Karhula-Iittalan tärkeimpiä tuotteita.
1950-luvulla Hongellin työkyky alkoi vähitellen heiketä, ja vuonna 1954 hän menetti taiteellisen johtajan paikkansa Tapio Wirkkalalle. Hongellille myönnettiin Pro Finlandia -mitali vuonna 1955.
Aiheesta muualla

Göran Hongellin suunnittelemia lasiesineitä: Designlasi.com
HMS Acasta (1912)

| HMS Acasta |
| --- | --- |
 HMS Acasta

Aluksen vaiheet
Rakentaja:  John Brown and Company, Clydebank
Kölinlasku:  1. joulukuuta 1911
Laskettu vesille:  10. syyskuuta 1912
Palveluskäyttöön:  marraskuu 1912
Poistui palveluskäytöstä:  myyty romutettavaksi 9. toukokuuta 1921
Tekniset tiedot
Uppouma:  1 072 t 1 300 t (maksimi)
Pituus:  81,5 m (kokonaispituus)
Leveys:  8,2 m
Syväys:  2,9 m
Koneteho:  24 500 shp
Nopeus:  29 solmua
Miehistöä:  73
Aseistus
Aseistus:  3 × BL 4″/L45 Mk VIII -tykkiä 2 × 21″ (533 mm) torpedoputkea
HMS Acasta oli Britannian kuninkaallisen laivaston Acasta-luokan hävittäjä.
Palvelus

Acasta liitettiin palvelukseen otettaessa 4. hävittäjälaivueeseen, jonka mukana alus siirtyi ensimmäisen maailmansodan alkaessa Suureen laivastoon. Se siirtyi kesällä 1916 edelleen laivueen mukaan Humberiin, josta se edelleen siirtyi vuoden lopulla Portsmouthiin ja keväällä 1917 Devonportiin.
Alus myytiin romutettavaksi 9. toukokuuta 1921.
HMS Chivalrous

| HMS Chivalrous |
| --- | --- |
 HMS Chivalrous

Aluksen vaiheet
Rakentaja:  William Denny and Brothers, Dumbarton
Kölinlasku:  27. marraskuuta 1943
Laskettu vesille:  22. kesäkuuta 1945
Palveluskäyttöön:  13. toukokuuta 1946
Poistui palveluskäytöstä:  Pakistanille 1954 nimellä Taimur
Tekniset tiedot
Uppouma:  1 854 t (standardi) 2 575 t (max)
Pituus:  110,5 m (kokonaispituus)
Leveys:  10,9 m
Syväys:  3,05 m
Koneteho:  40 000 shp
Nopeus:  36 solmua
Miehistöä:  186
Aseistus
Aseistus:  4 × QF 4,5" Mk IV yksiputkisina CP Mk V -asennuksina 2 × Bofors 40 mm kaksiputkisena Mk IV Hazemayer -asennuksena 2 × yksiputkista QF 2 naulan Mk XV 2 × yksiputkista Oerlikon 20 mm 4 × 21" (533 mm) torpedoputkea
HMS Chivalrous (viirinumero ?) oli Britannian kuninkaallisen laivaston Ch-luokan hävittäjä.
Valmistus

Alus tilattiin William Denny and Brothersilta Dumbartonista, missä köli laskettiin 27. marraskuuta 1943. Alus laskettiin vesille 22. kesäkuuta 1945 ja valmistui 13. toukokuuta 1946.
Palvelus

Alus myytiin 1954 Pakistanille, joka liitti sen laivastoonsa nimellä PNS Taimur.
HMS Achates (1912)

| HMS Achates |
| --- | --- |
 HMS Achates

Aluksen vaiheet
Rakentaja:  John Brown and Company, Clydebank
Kölinlasku:  15. tammikuuta 1912
Laskettu vesille:  14. marraskuuta 1912
Palveluskäyttöön:  maaliskuu 1913
Poistui palveluskäytöstä:  myyty romutettavaksi 9. toukokuuta 1921
Tekniset tiedot
Uppouma:  1 072 t 1 300 t (max)
Pituus:  81,5 m (kokonaispituus)
Leveys:  8,2 m
Syväys:  2,9 m
Koneteho:  24 500 shp
Nopeus:  29 solmua
Miehistöä:  73
Aseistus
Aseistus:  3 × BL 4"/L45 Mk VIII -tykkiä 2 × 21" (533 mm) torpedoputkea
HMS Achates oli Britannian kuninkaallisen laivaston Acasta-luokan hävittäjä.
Palvelus

Alus liitettiin palvelukseen otettaessa 4. hävittäjälaivueeseen, jonka mukana alus siirtyi ensimmäisen maailmansodan alkaessa Suureen laivastoon. Se siirtyi kesällä 1916 edelleen laivueen mukaan Humberiin, josta se edelleen siirtyi vuoden lopulla Portsmouthiin ja keväällä 1917 Devonportiin.
Alus myytiin romutettavaksi 9. toukokuuta 1921.
Jimmy Swaggart

Jimmy Swaggart
Jimmy Lee Swaggart (s. 15. maaliskuuta 1935) on yhdysvaltalainen helluntailaistaustainen evankelista, pastori ja gospelmuusikko.
Elämä

Swaggart syntyi Louisianan Ferridayssä. Hänestä tuli nuorena helluntailaisen Assemblies of God -kirkon saarnaaja, joka myös esitti kristillistä musiikkia ja johti herätyskokouksia. Vuonna 1959 hänestä tuli virallisesti Assemblies of Godin pastori, ja vuonna 1969 hän aloitti oman radio-ohjelmansa The Camp Meeting Hourin. Sitten hän siirtyi televisioon, josta hänet parhaiten tunnetaan. Hän aloitti työnsä televisiosaarnaajana vuonna 1975 ja jatkaa sitä yhä.
Swaggartin televisiolähetykset nousivat suureen suosioon ja saavuttivat laajan yleisön niin Yhdysvalloissa kuin sen ulkopuolellakin.
Vuonna 1988 Swaggart joutui skandaaliin jäätyään kiinni prostituoidulla vierailusta. Kilpailevan televisiosaarnaajan Marvin Gormanin ottamassa valokuvassa Swaggart oli ollut viemässä prostituoitua motelliin. Skandaalista teki entistä suuremman se, että Swaggart itse oli aiemmin tuominnut Marvin Gormanin ja Jim Bakkerin siveettömän seksuaalisen käytöksen. Swaggart esitti anteeksipyynnön kyynelehtien. Ozzy Osbourne levytti Swaggartia ja tämän prostituutioskandaalia pilkkaavan kappaleen "Miracle Man" vuoden 1988 albumilleen No Rest for the Wicked. Swaggart oli aiemmin kritisoinut toistuvasti Osbournen musiikkia ja live-esiintymisiä ja piti niitä saatanallisina.
Skandaali keskeytti Swaggartin uran vain tilapäisesti. Hänet erotettiin Assemblies of God -kirkon tehtävistä määräajaksi. Swaggart kuitenkin palasi televisioon ennen aikojaan; hän sanoi, että ilman hänen varhaista paluutaan miljoonat ihmiset joutuisivat Helvettiin. Kirkko katsoi, että hän ei katunut kunnolla. Hän menetti pastorin valtakirjansa ja ryhtyi tunnustuskunnattomaksi julistajaksi. Vuonna 1991 hän jäi uudemman kerran kiinni prostituoidulla asioimisesta, mikä keskeytti hänen uransa taas tilapäisesti.
Elämä > Musikaalinen ura

Swaggart on suosittu gospelmuusikko, joka on julkaissut uransa varrella suuren määrän albumeja. Hän oli 1970–1980-luvuilla ehdolla kahdeksan Dove-palkinnon ja kahden Grammy-palkinnon saajaksi. Vuonna 1974 hän oli Singing Newsin suosikkigospelartisti ja vuonna 1977 Record Worldin vuoden mieslaulaja.
Elämä > Toiminta nykyään

Swaggart on julkaissut useita kristillisiä kirjoja. Hän toimii oman tunnustuskunnattoman Family Worship Center -kirkkonsa pastorina Louisianassa ja johtaa vuonna 1995 perustettua SonLife Radio Networkia. Hän avasi vuonna 1984 raamattuopiston, World Evangelism Bible Collegen.
Perhe

Swaggart on ollut vuodesta 1952 naimisissa vaimonsa Francesin kanssa. Frances työskentelee yhdessä miehensä kanssa. Parilla on poika Donnie, joka myös toimii saarnaajana. Jimmy Swaggartilla on kolme lapsenlasta, joista Gabriel on pastori.
Tunnetut muusikot Jerry Lee Lewis ja Mickey Gilley ovat Swaggartin serkkuja.
Mielipiteet

Swaggartin monet mielipiteet ovat hyvin konservatiivisia. Hän on tuominnut jyrkästi rock- ja heavymusiikin (mm. kirja Religious Rock n' Roll – A Wolf in Sheep's Clothing), erityisesti niiden käytön evankeliumin julistamisessa. Hänen tuomitsemiensa esittäjien joukossa oli tunnettu kristillinen rockyhtye Petra. Tunnetussa, vuonna 1988 julkaistussa samplessaan Swaggart tuomitsee esiaviollisen seksin huutaen No sex until marriage!.
Swaggart on homovastainen; hän on ilmoittanut, että tappaisi miehen, joka katsoisi häntä romanttisissa aikeissa. Hänen mukaansa Jumala pitää homoseksuaalisuutta kauhistuksena. Katolilaiset eivät Swaggartin mukaan ole kristittyjä. Swaggartin mielestä homoseksuaalisuus ei voi olla synnynnäinen suuntautuminen, koska juoppo, uhkapelaaja ja tappaja eivät ole syntyneet sellaisiksi kuten ei homoseksuaalikaan.
Swaggart uskoo koulujen seksuaalivalistuksen edistävän insestiä. Evoluutioteoria on hänen mukaansa saatanallinen teoria, jonka vain ateistit voivat hyväksyä.
Swaggart uskoo Raamatun olevan erehtymätöntä Jumalan sanaa.
Aiheesta muualla

Jimmy Swaggart Ministries (englanniksi)
Jasir Asani

Jasir Asani Gwangjun pelaajana syyskuussa 2023.
Jasir Asani (s. 19. toukokuuta 1995 Skopje, Makedonia) on makedonialais-albanialainen jalkapalloilija, pelipaikaltaan laitahyökkääjä. Hän edustaa eteläkorealaista Gwangjua. Hän on pelannut Albanian A-maajoukkueessa vuodesta 2023.
Asani on pelannut Makedonian, Albanian, Ruotsin, Unkarin ja Etelä-Korean sarjoissa. Hän voitti Makedonian mestaruuden Vardarin joukkueessa vuosina 2015, 2016 ja 2017 sekä Albanian mestaruuden Partizani Tiranan joukkueessa vuonna 2019. Ruotsissa hän pelasi neljä Allsvenskan-ottelua vuonna 2020 ollessaan lainalla AIK:ssa ja teki niissä yhden maalin. Unkarin pääsarjassa hän pelasi 44 ottelua ja teki niissä kuusi maalia ollessaan Kisvárdan joukkueessa heinäkuusta 2021 vuoden 2022 loppuun. Hän siirtyi Etelä-Koreaan Gwangjun joukkueeseen vuoden 2023 alussa.
Asani pelasi Makedonian nuorisomaajoukkueissa ja vuonna 2016 yhden ottelun Albanian alle 21-vuotiaiden maajoukkueessa. Hän pelasi Albanian A-maajoukkueessa ensimmäisen kerran maaliskuussa 2023 EM-karsintaottelussa Puolaa vastaan. Hän on pelannut huhtikuun 2024 loppuun mennessä 11 A-maaottelua, joissa kaikissa hän on ollut avauskokoonpanossa. Hän on tehnyt näissä otteluissa kolme maalia, EM-karsinnassa kesäkuussa 2023 Moldovaa, syyskuussa 2023 Puolaa ja lokakuussa 2023 Tšekkiä vastaan.
Jerobeam (täsmennyssivu)

Etunimi Jerobeam voi viitata seuraaviin henkilöihin:
Jerobeam I, Israelin kuningaskunnan ensimmäinen kuningas Raamatun mukaan
Jerobeam II, myöhempi Israelin kuningas Raamatun mukaan
Jerobeam Salakyttä, suomalaisen Osmo Meskasen taiteilijanimi pellehyppääjänä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jerobeam”, voi hakea sivunnimihaulla, laajalla sivunnimihaulla tai tekstihaulla.